PMIndiaData/PMIndiaSum huggingface dataset:
বালি-তে জি-২০ শিখর সম্মেলনে খাদ্য ও শক্তি নিরাপত্তা নিয়ে প্রথম অধিবেশনে প্রধানমন্ত্রী শ্রী নরেন্দ্র মোদীর ভাষণের বঙ্গানুবাদ

নয়াদিল্লি, ১৫ নভেম্বর ২০২২ নমস্কার! কঠিন বিশ্ব পরিস্থিতির মধ্যে জি-২০-তে সুচারু নেতৃত্ব প্রদানের জন্য আমি আন্তরিকভাবে রাষ্ট্রপতি জোকো উইডোডো-কে অভিনন্দন জানাচ্ছি। জলবায়ু পরিবর্তন, কোভিড অতিমারী, ইউক্রেনের উদ্ভূত পরিস্থিতি এবং নানাবিধ সমস্যা বর্তমান বিশ্ব পরিস্থিতির সঙ্গে জড়িত। এই সমস্যাসমূহ সারা বিশ্বজুড়ে এক সঙ্কটের বাতাবরণ তৈরি করেছে। বিশ্বের সরবরাহ শৃঙ্খল দীর্ণদশাগ্রস্ত হয়ে পড়েছে। বিশ্বজুড়ে নিত্য প্রয়োজনীয় অত্যাবশ্যক পণ্যের সঙ্কট ঘনীভূত হয়েছে। প্রত্যেক দেশেরই দরিদ্র নাগরিকদের কাছে এই সঙ্কট আরও গুরুতর। এই দ্বৈত সঙ্কটের মোকাবিলা করার মতো তাঁদের আর্থিক সামর্থ্য নেই যার ফলে প্রাত্যহিক জীবনে তাঁদের বেঁচে থাকার সংগ্রাম কঠিন থেকে কঠিনতর হয়ে উঠেছে। নিঃসংশয়ে আমাদের এটা স্বীকার করে নিতে হবে যে রাষ্ট্রসঙ্ঘের মতো বহুমাত্রিক প্রতিষ্ঠান এই সমস্যার সমাধান করতে পারেনি এবং এই সমস্ত ক্ষেত্রেই আমরা প্রয়োজনীয় সংস্কার নিয়ে আসতে ব্যর্থ হয়েছি। ফলে, জি-২০-র কাছ থেকে বিশ্বের প্রত্যাশা এখন অনেক বেশি। আমাদের এই গোষ্ঠীর প্রাসঙ্গিকতা এখন আরও বেশি করে অনুধাবন করা যাচ্ছে। মাননীয়গণ, আমি বারংবার বলেছি যে ইউক্রেনে যুদ্ধ বিরতির পথে গিয়ে কূটনৈতিকভাবে সমাধানসূত্র খঁজতে হবে। গত শতাব্দী জুড়ে দ্বিতীয় বিশ্বযুদ্ধ পৃথিবীর বুকে এক বিপর্যয় ডেকে এনেছিল। তারপর নেতৃবৃন্দ শান্তির পথে ফিরতে গুরুত্বপূর্ণ প্রচেষ্টা চালিয়েছে। এখন আমাদের সময়। কোভিড অতিমারী পরবর্তী সময়ে বিশ্বকে সঠিকভাবে পরিচালনা করার দায় এখন আমাদের ওপর বর্তাচ্ছে। বিশ্বের শান্তি, সম্প্রীতি ও নিরাপত্তা সুনিশ্চিত করতে অটল সঙ্ঘবদ্ধ সঙ্কল্প এখন সময়ের চাহিদা। আমি স্থির নিশ্চিত যে আগামী বছর বুদ্ধ এবং গান্ধীর পবিত্র ভূমিতে যখন জি-২০ শিখর সম্মেলন অনুষ্ঠিত হবে, আমরা ঐকমত্যের ভিত্তিতে সারা বিশ্বের কাছে শান্তির এক দৃঢ় বার্তা পৌঁছে দিতে পারব। মাননীয়গণ, অতিমারীর সময় ভারত ১৩০ কোটি দেশবাসীর খাদ্য নিরাপত্তা সুনিশ্চিত করেছে। সেই সময়েই বিশ্বের অনেক দেশের প্রয়োজনের মুহূর্তে তাদের কাছে খাদ্যশস্য পৌঁছে দিতে পেরেছি আমরা। খাদ্য নিরাপত্তার ক্ষেত্রে বর্তমানে সারের ঘাটতি এক বিরাট সঙ্কটের সৃষ্টি করেছে। আজকের দিনে সারের সঙ্কট আগামীদিনে খাদ্য সঙ্কট ডেকে নিয়ে আসবে। এক্ষেত্রে বিশ্বের কাছে কোনো সমাধানের পথ খোলা নেই। সার এবং খাদ্যশস্যের স্থায়িত্ব সুনিশ্চিত করার লক্ষ্যে সরবরাহ শৃঙ্খল বজায় রাখার জন্য আমাদের সহমত গড়ে তুলতে হবে। ভারতে সুস্থায়ী খাদ্য নিরাপত্তার জন্য আমরা প্রাকৃতিক কৃষি পদ্ধতি এবং বাজরার মতো পুষ্টিকর ও প্রথাগত খাদ্যশস্যকে পুনরায় জনপ্রিয় করছি। বাজরা বিশ্বের অপুষ্টি এবং ক্ষুধাকে দূর করতে পারে। আগামী বছর ‘আন্তর্জাতিক বাজরা বর্ষ’ আমরা উৎসাহের সঙ্গে উদযাপন করব। মাননীয়গণ, ক্রমবর্ধমান অর্থনীতি হওয়ার সুবাদে ভারতের শক্তি নিরাপত্তা বিশ্বের আর্থিক বিকাশের জন্য খুবই গুরুত্বপূর্ণ। এজন্য শক্তিক্ষেত্রের বাজারের স্থায়িত্ব সুনিশ্চিত করার লক্ষ্যে শক্তি সরবরাহের ক্ষেত্রে কোনো বিধি-নিষেধ আরোপ কোনভাবেই আমরা মেনে নিতে পারি না। ২০৩০-এর মধ্যে অর্ধেক বিদ্যুৎ পুনর্নবীকরণযোগ্য ক্ষেত্র থেকে উৎপাদিত হবে। অন্তর্ভুক্তিমূলক বিদ্যুৎ সরবরাহের জন্য উন্নয়নশীল দেশগুলিকে প্রয়োজনীয় প্রযুক্তি সহায়তা এবং সময়-ভিত্তিক ও সহজ শর্তে আর্থিক যোগান সুনিশ্চিত করতে হবে। মাননীয়গণ, ভারতের জি-২০ সভাপতিত্বকালে এই সমস্ত বিষয়ে আমরা বিশ্বজুড়ে ঐকমত্য গড়ে তোলার লক্ষ্যে কাজ করব। ধন্যবাদ। প্রধানমন্ত্রীর মূল ভাষণটি ছিল হিন্দিতে
পুলিশ বাহিনীর সাহসিকতা এবং জীবন উৎসর্গের ঘটনার গর্বিত স্মৃতিচারণ করলেন প্রধানমন্ত্রী

পুলিশ বাহিনীর স্মরণ দিবসে পুলিশ কর্মীদের সাহসিকতার ভূয়সী প্রশংসা করেছেন প্রধানমন্ত্রী শ্রী নরেন্দ্র মোদী। কর্তব্যরত অবস্থায় যে সমস্ত পুলিশ কর্মীনিজেদের জীবন উৎসর্গ করেছেন, তাঁদের কথা গর্বের সঙ্গে স্মরণ করেন তিনি। এই উপলক্ষে এক বার্তায় প্রধানমন্ত্রী বলেন : “পুলিশ বাহিনীর স্মরণ দিবসে যে সমস্ত সাহসী পুলিশ কর্মী কর্তব্যের স্বার্থেতাঁদের জীবন উৎসর্গ করেছেন, তাঁদের সাহসিকতার কথা গর্বের সঙ্গে স্মরণ করি আমি”।
বিএসএনএল পেনশন গ্রহীতাদের পেনশন সংশোধনের প্রস্তাব অনুমোদিত কেন্দ্রীয় মন্ত্রিসভার বৈঠকে

মঙ্গলবার এখানে প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে বিএসএনএল-এর অবসরপ্রাপ্ত কর্মীদের পেনশন ও পারিবারিক পেনশন সংশোধনের প্রস্তাবটি অনুমোদন করা হয়। এর ফলে, ২০১৩-র ১০ জুনের আগে যে সমস্ত বিএসএনএল কর্মী অবসর গ্রহণ করেছেন, তাঁদের মূল বেতন/পেনশনের সঙ্গে ৫০ শতাংশ মহার্ঘ ভাতা/মহার্ঘ ত্রাণ সহায়তা যুক্ত করা হবে। সরকারি এই অনুমোদনের ফলে বিএসএনএল কর্মীদের পেনশনের ক্ষেত্রে যে বৈষম্য ছিল তা দূর করা সম্ভব হবে।
সিআরপিএফ-এর প্রতিষ্ঠা বার্ষিকীতে অভিবাদন ও অভিনন্দন জানালেন প্রধানমন্ত্রী

কেন্দ্রীয় সংরক্ষিত পুলিশ বাহিনীর (সিআরপিএফ)৭৭তম প্রতিষ্ঠা বার্ষিকীতে বাহিনীর কর্মী ও জওয়ানদের অভিবাদন জানিয়েছেন প্রধানমন্ত্রীশ্রী নরেন্দ্র মোদী । এক বার্তায় প্রধানমন্ত্রী বলেছেন, “সিআরপিএফ-এর ৭৭তম প্রতিষ্ঠা বার্ষিকীতে দেশেরনিরাপত্তায় নিষ্ঠা ও গুরুত্বপূর্ণ ভূমিকা পালনের জন্য সিআরপিএফ কর্মীদের জানাই অভিবাদন । ” /
পিএসএলভি-সি ৩৬ /  রিসোর্সস্যাট- ২এ ’ র সফল উ ৎক্ষেপণে ইসরো-কেঅভিনন্দন প্রধানমন্ত্রীর

পিএসএলভি-সি ৩৬ / রিসোর্সস্যাট- ২এ ’ র সফল উ ৎক্ষেপণে ভারতীয় মহাকাশ গবেষনা সংস্হা ইসরো-কে অভিনন্দিত করেছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : ‘ পিএসএলভি-সি ৩৬ / রিসোর্সস্যাট- ২এ ’ র সফল উ ৎক্ষেপণ এক বিশেষ তাৎপর্যময় ঘটনা। এজন্য আমরা সকলেই খুব গর্বিত। এইউল্লেখযোগ্য সাফল্যের জন্য ইসরো-কে অভিনন্দন। ‘ /
দাউদি বোহ্‌রা সম্প্রদায়ের ধর্মীয় প্রধান সাক্ষাৎ করলেন প্রধানমন্ত্রীর সঙ্গে

দাউদি বোহ্‌রা সম্প্রদায়ের ধর্মীয় প্রধান মাননীয় সৈয়দ্‌না মুফাদ্দল সৈফুদ্দিন রবিবার সাক্ষাৎ করেন প্রধানমন্ত্রী শ্রী নরেন্দ্র মোদীর সঙ্গে। নয় সদস্যের এক প্রতিনিধিদল সঙ্গে নিয়ে তিনি নয়াদিল্লিতে এসেছেন। সামাজিক ক্ষেত্রে দাউদি বোহ্‌রা সম্প্রদায়ের সংস্কার প্রচেষ্টার বিশেষ প্রশংসা করেন প্রধানমন্ত্রী। তাঁদের এই উদ্যোগে ভারত সরকারের পূর্ণ সমর্থন রয়েছে বলে শ্রী মোদী ধর্মীয় প্রধানকে অবহিত করেন। মুম্বাই’কে একটি স্মার্ট নগরী রূপে গড়ে তোলার লক্ষ্যে ঐ শহরের ভেন্ডিবাজার এলাকার উন্নয়নে দাউদি বোহ্‌রা সম্প্রদায়ের বিশেষ উদ্যোগ ও প্রচেষ্টারও প্রশংসা করেন প্রধানমন্ত্রী। গঙ্গানদীর উপকূল বরাবর অবস্থিত গ্রামগুলিতে শৌচাগার গড়ে তোলার কাজে উদ্যোগ গ্রহণের জন্য দাউদি বোহ্‌রা সম্প্রদায়ের কাছে আবেদন জানান শ্রী নরেন্দ্র মোদী।
ভারত ও ফ্রান্সের মধ্যে বিজ্ঞান, প্রযুক্তি ও উদ্ভাবন ক্ষেত্রে সমঝোতাপত্র সম্পর্কে মন্ত্রিসভাকে অবহিত করা হল

ভারত ও ফ্রান্সের মধ্যে বিজ্ঞান,প্রযুক্তি ও উদ্ভাবন ক্ষেত্রে স্বাক্ষরিত সমঝোতাপত্র সম্পর্কে কেন্দ্রীয়মন্ত্রিসভাকে অবহিত করা হল। ভারত সরকারের বিজ্ঞান ও প্রযুক্তি দফতরের প্রযুক্তিউন্নয়ন পর্ষদ আর ফ্রান্সের সরকারি বিনিয়োগ ব্যাঙ্ক বিপিআইফ্রান্স-এর মধ্যে এইসমঝোতাপত্র স্বাক্ষরিত হয়েছে বলে প্রধানমন্ত্রী শ্রী নরেন্দ্র মোদীর নেতৃত্বেকেন্দ্রীয় মন্তিসভার বৈঠকে বুধবার জানানো হয়। এই সমঝোতার ফলে বিজ্ঞান, প্রযুক্তিও উদ্ভাবন ক্ষেত্রে ফ্রান্স ও ভারতের মধ্যে প্রতিষ্ঠান সংস্হা ও কোম্পানীগুলিরমধ্যে সহযোগিতার মাধ্যমে প্রযুক্তি বিনিময়মূলক আদান-প্রদান এবং এই সংক্রান্ত সহযোগিতায়সেরা পদ্ধতি অবলম্বনের পথ সুগম করবে।
স্মার্ট ইন্ডিয়া হ্যাকাথনে পড়ুয়াদের সঙ্গে প্রধানমন্ত্রীর মতবিনিময়

প্রধানমন্ত্রী শ্রী নরেন্দ্র মোদী আজ স্মার্ট ইন্ডিয়া হ্যাকাথনের গ্র্যান্ড ফিনালেতে ভিডিও কনফারেন্সের মাধ্যমে পড়ুয়াদের সঙ্গে মতবিনিময় করেছেন। দেশের একাধিক প্রতিষ্ঠানে ছাত্রছাত্রীদের সঙ্গে তিনি মতবিনিময় করেন। প্রধানমন্ত্রীর সঙ্গে পড়ুয়াদের কৃষি, অর্থ, অপুষ্টি ও শিক্ষার মতো বিষয়গুলি নিয়ে কথা হয়। শ্রী মোদী স্মার্ট ইন্ডিয়া হ্যাকাথনকে আন্তর্জাতিক পর্যায়ে সর্ববৃহৎ উন্মক্ত উদ্ভাবন মডেল হিসেবে উল্লেখ করেন। তিনি বলেন, ভারতীয় অর্থনীতির দ্রুত গতিতে বিকাশ ঘটছে এবং উদ্ভাবন ক্ষেত্রে দেশ এখন এক নতুন মানদন্ড তৈরি করছে। প্রধানমন্ত্রী বলেন, ভারত আজ বিশ্বের তৃতীয় বৃহত্তম স্টার্ট-আপ দেশ হয়ে উঠেছে।
আদিবাসী ও দরিদ্র মানুষের সমস্যার প্রযুক্তিগত সমাধানে সি এস আই আর-এর ভূমিকার ওপর জোর দিলেন প্রধানমন্ত্রী

সি এস আই আর-এর গবেষণাগারগুলির কাজকর্ম খতিয়ে দেখার আহ্বান জানালেন প্রধানমন্ত্রী শ্রী নরেন্দ্র মোদী। এই লক্ষ্যে কাজকর্মের গুণগত মান নির্দিষ্ট করে দেওয়ারও পরামর্শ দেন তিনি। প্রধানমন্ত্রীর মতে, এই ব্যবস্থায় সংস্থার বিভিন্ন গবেষণাগারের কর্মীদের মধ্যে এক প্রতিযোগিতামূলক মানসিকতা গড়ে তোলা সম্ভব। বুধবার নয়াদিল্লিতে সি এস আই আর সোসাইটির এক বৈঠকে নেতৃত্বদানকালে প্রধানমন্ত্রী সংস্থার বিজ্ঞানীদের আহ্বান জানান দেশের বিভিন্ন প্রান্তে জনসাধারণের নানা ধরনের সমস্যার একটি তালিকা প্রস্তুত করার। অন্তত ১০০টি সমস্যা যাতে এর মাধ্যমে চিহ্নিত করা যায় সেদিকে লক্ষ্য রাখার কথাও বলেন তিনি। নির্দিষ্ট সময়কালের মধ্যে প্রযুক্তিগতভাবে ঐ সমস্ত সমস্যার সমাধানে চ্যালেঞ্জ গ্রহণের জন্যও বিজ্ঞানীদের প্রস্তুত থাকতে বলেন প্রধানমন্ত্রী। কতকগুলি বিশেষ বিশেষ ক্ষেত্রে যুগান্তকারী পদক্ষেপ গ্রহণের সুযোগ ও অবকাশ রয়েছে বলে মন্তব্য করেন শ্রী নরেন্দ্র মোদী। তিনি বলেন, এই সমস্ত ক্ষেত্রে সি এস আই আর বিশেষ উদ্যোগ গ্রহণ করতে পারে যাতে জনসাধারণের দুঃখ-দুর্দশা অনেকাংশে লাঘব করা যায়। প্রসঙ্গত, আদিবাসীদের মধ্যে রক্তাল্পতা সমস্যার কথা উল্লেখ করেন তিনি। এছাড়াও, প্রতিরক্ষা সাজসরঞ্জাম উৎপাদন, সেনা ও জওয়ানদের জন্য জীবনদায়ী ব্যবস্থা উদ্ভাবন, সৌরশক্তিকে কাজে লাগানোর জন্য উদ্ভাবনী প্রচেষ্টা এবং কৃষির বিকাশ ও উন্নয়নে কৃৎকৌশল উদ্ভাবনের আহ্বান জানান প্রধানমন্ত্রী। সাধারণ মানুষের জীবনকে উন্নততর করে তোলার লক্ষ্যে সি এস আই আর-এর কাজকর্ম আরও সংহত করে তোলার ওপর গুরুত্ব আরোপ করেন শ্রী মোদী। তিনি বলেন, সমাজের দরিদ্র ও অবহেলিত শ্রেণীর মানুষদের নানা ধরনের সমস্যার প্রযুক্তিগত সমাধানে এগিয়ে আসা উচিত সি এস আই আর কর্তৃপক্ষের। বৈঠকের সূচনায় বিভিন্ন জাতীয় চ্যালেঞ্জের মোকাবিলায় সি এস আই আর যে সমস্ত উদ্যোগ গ্রহণ করেছে তার একটি প্রামাণ্য চিত্র তুলে ধরা হয় প্রধানমন্ত্রীর কাছে।
হোলিতে দেশবাসীকে শুভেচ্ছা ও অভিনন্দন প্রধানমন্ত্রীর

হোলি উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “হোলির মতো একটি পবিত্র অনুষ্ঠান উপলক্ষে সকল দেশবাসীকে জানাই আমার শুভকামনা। হোলি প্রত্যেকের কাছেই আনন্দময় হয়ে উঠুক – এই কামনা করি”।
চিকিৎসামূলক গাছগাছড়ার ক্ষেত্রে সহযোগিতা সংক্রান্ত সমঝোতাপত্র অনুমোদন করল কেন্দ্র

ভারত এবং সাও টোমে ও প্রিন্সিপের মধ্যে চিকিৎসায় ব্যবহৃত উদ্ভিদ ক্ষেত্রে সহযোগিতা নিয়ে সমঝোতাপত্রে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরহিত্যে আজ মন্ত্রিসভার বৈঠকটি হয়। সমঝোতাপত্রটি গত মাসের ১৪ তারিখে স্বাক্ষরিত হয়। প্রসঙ্গত, জীব বৈচিত্র্যের ক্ষেত্রে ভারত একটি অন্যতম প্রাচুর্যপূর্ণ দেশ। এখানকার ১৭ হাজার থেকে ১৮ হাজার প্রজাতির ফুলের গাছের মধ্যে ৭ হাজারেরও বেশি গাছে চিকিৎসামূলক উপাদান রয়েছে যেটি অনুমোদন করেছে আর্য়ুবেদ, উনানি, সিদ্ধা ও হোমিওপ্যাথি চিকিৎসা ব্যবস্হা। প্রায় ১১৭৮টি প্রজাতির চিকিৎসামূলক উদ্ভিদ বাণিজ্যিকভাবে ব্যবহৃত হয়। এর মধ্যে ২৪২ প্রজাতির উদ্ভিদের ব্যবহার বছরে ১০০ মেট্রিক টনের ঊর্দ্ধে। সারা বিশ্বেই চিরাচরিত এবং বিকল্প স্বাস্হ্য পরিষেবা পুনরায় ফিরিয়ে আনার ব্যাপারে চেষ্টার ত্রুটি নেই। বিশ্বব্যাপী এক্ষেত্রে পুনরুত্থানই ঘটেছে বলা যায়, যার ফলে ভেষজ দ্রব্যের বাণিজ্যের পরিমাণ বর্তমানে মার্কিন ডলার মূল্যে ১২০ বিলিয়ন। ২০৫০-এর মধ্যে এটি ৭ ট্রিলিয়ন মার্কিন ডলারে পৌঁছাবে। একইসঙ্গে বহু চিকিৎসামূলক গাছগাছড়া এখানে রয়েছে যেগুলি গ্রীষ্ম মন্ডলীয়। এই গাছ-গাছড়াগুলি দু দেশেই পাওয়া যায়। /…
শ্রী রামস্বরূপ শর্মার প্রয়াণে প্রধানমন্ত্রীর শোক প্রকাশ

নয়াদিল্লি, ১৭ মার্চ, ২০২১ শ্রী রামস্বরূপ শর্মার প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন। এক ট্যুইটি প্রধানমন্ত্রী বলেছেন, “শ্রী রামস্বরূপ শর্মা ছিলেন এক সমর্পিত জননেতা যিনি সর্বদাই মানুষের সমস্যার সমাধানে নিবেদিত ছিলেন। তিনি সমাজের সার্বিক কল্যাণে নিরন্তর কাজ করেছেন। তাঁর অকাল ও দুর্ভাগ্যজনক প্রয়াণে ব্যথিত। তাঁর পরিবার ও অনুগামীদের দুঃখের এই সময়ে আমার সমবেদনা জানাই। ওম শান্তি।”
ঝাড়খণ্ডের খরা ও জলসঙ্কট পরিস্থিতি পর্যালোচনার লক্ষ্যে প্রধানমন্ত্রীর বৈঠক

ঝাড়খণ্ডের বিভিন্ন অঞ্চলে খরা ও জলসঙ্কট পরিস্থিতি সম্পর্কে শনিবার উচ্চ পর্যায়ের এক পর্যালোচনা বৈঠকে নেতৃত্ব দিলেন প্রধানমন্ত্রী শ্রী নরেন্দ্র মোদী। রাজ্যের মুখ্যমন্ত্রী শ্রী রঘুবর দাস এবং কেন্দ্র ও রাজ্যস্তরের পদস্থ আধিকারিকরা উপস্থিত ছিলেন এই বৈঠকে। রাজ্য বিপর্যয় ত্রাণ তহবিল থেকে কেন্দ্রীয় সরকারের পক্ষ থেকে ২০১৫-১৬ আর্থিক বছরে ঝাড়খণ্ডকে দেওয়া হয় ২৭৩ কোটি টাকা। এছাড়াও, ২০১৬-১৭ অর্থ বছরে এই তহবিলের আওতায় প্রথম কিস্তিবাবদ রাজ্যকে দেওয়া হয়েছে ১৪৩ কোটি ২৫ লক্ষ টাকা। রাজ্য বিপর্যয় ত্রাণ তহবিলের আওতায় ঝাড়খণ্ডের ১২ লক্ষ কৃষিজীবী মানুষের কাছে পৌঁছে দেওয়া হয়েছে মোট ৩৭৬ কোটি টাকা। এছাড়াও, মেটানো হয়েছে ৫৩ কোটি টাকার বিমা সংক্রান্ত দাবি-দাওয়াও। প্রসঙ্গত উল্লেখ্য যে সংশ্লিষ্ট কৃষকদের নিজস্ব ব্যাঙ্ক অ্যাকাউন্টের মাধ্যমে সরাসরি তাঁদের কাছে আর্থিক সহায়তাপৌঁছে দেওয়া হয়েছে। পর্যালোচনাকালে প্রকাশ পায় যে আগামী দু’বছরে ঝাড়খণ্ড তার সেচসেবিত এলাকা ১৯ থেকে ৪০ শতাংশে নিয়ে যাওয়ার কথা চিন্তাভাবনা করেছে। রাজ্য পরিকল্পনার আওতায় ১ লক্ষ জলাশয় গড়ে তোলা হবে কৃষিকাজের জন্য। এছাড়াও, মহাত্মা গান্ধী জাতীয় গ্রামীণ কর্মসংস্থান নিশ্চিতকরণ আইনের আওতায় ব্যবস্থা করা হবে অতিরিক্ত ৫ লক্ষ জলাশয়ের। রাজ্যের বিভিন্ন প্রান্তের জলাশয়ে মৎস্যচাষের কাজেও উৎসাহ দিচ্ছে ঝাড়খণ্ড সরকার। জল সংরক্ষণের বিষয়টিকে একটি জন-আন্দোলনের রূপ দেওয়ার আহ্বান জানিয়ে প্রধানমন্ত্রী বলেন যে বৃষ্টির জল সংরক্ষণ করে তা দিয়েও জলের প্রয়োজন মেটানোর ব্যবস্থা করা যেতে পারে। এই কাজে এনসিসি, এনএসএস, নেহরু যুব কেন্দ্র এবং স্কাউট্‌স অ্যান্ড গাইড্‌স-এর মতো যুব সংগঠনগুলিকে যুক্ত করার পরামর্শ দেন তিনি। শ্রী রঘুবর দাস বৈঠকে জানান যে ‘প্রধানমন্ত্রী ফসল বিমা যোজনা’ রূপায়ণের লক্ষ্যে টেন্ডার আহ্বানের কাজ চূড়ান্ত করা হয়েছে। এই যোজনা রূপায়ণের কাজটি নিয়মিতভাবে তদারকির ওপর জোর দেন প্রধানমন্ত্রী। মাটির স্বাস্থ্য পরীক্ষার লক্ষ্যে ‘সয়েল হেল্‌থ কার্ড’-এর বিলি-বন্টন ব্যবস্থাকে একটি জনমুখী আন্দোলনে রূপান্তরিত করার আহ্বান জানিয়ে শ্রী মোদী বলেন, এই কর্মসূচিকে সফল করে তুলতে হলে কর্মোদ্যম, পদ্ধতিগত ব্যবস্থা এবং যথোচিত গুরুত্বদানের ওপর দৃষ্টি দেওয়া প্রয়োজন। তিনি বলেন, মাটি পরীক্ষার কাজটিকে এক বিশেষ দক্ষতা হিসেবে উৎসাহিত করে তোলা দরকার।এই কাজে গবেষণাগার তৈরির জন্য ‘মুদ্রা’র মাধ্যমে ঋণ সহায়তা প্রসারেরও প্রয়োজন বলে মনে করেন তিনি। প্রযুক্তির প্রয়োগ ও ব্যবহারের ওপর গুরুত্ব আরোপ করে প্রধানমন্ত্রী বলেন, মহাত্মা গান্ধী জাতীয় গ্রামীণ কর্মসংস্থান নিশ্চিতকরণের আওতায় সৃষ্ট সম্পদ সম্পর্কে তথ্য যোগানের ব্যবস্থাটিকে পদ্ধতি-নির্ভর করে তুলতে হবে। এই ব্যবস্থায় ছবি আপলোড করাও সম্ভব। শুধু তাই নয়, তথ্যপ্রযুক্তির সাহায্যে বিভিন্ন অঞ্চলে অবস্থিত জলাশয়গুলিরও অনুসন্ধান করা যেতে পারে। বৈঠকের শেষে স্থির হয় যে সমস্যা নিরসনে একযোগে কাজ করে যাবে কেন্দ্র ও রাজ্য সরকার।
ত্রিপুরার ৫০-তম প্রতিষ্ঠা দিবসে প্রধানমন্ত্রীর ভাষণ

নতুন দিল্লি, ২১ জানুয়ারি, ২০২২ প্রধানমন্ত্রী শ্রী নরেন্দ্র মোদী ত্রিপুরা রাজ্যের প্রতিষ্ঠা দিবস উপলক্ষ্যে রাজ্যবাসীকে অভিনন্দন জানিয়েছেন । এই রাজ্য প্রতিষ্ঠা ও উন্নয়নে যারা অবদান রেখেছেন তাদের প্রতিও শ্রদ্ধা জানান তিনি । শ্রী মোদী মানিক্য রাজবংশের সময়কাল থেকে রাজ্যের মর্যাদা রক্ষায় যারা অবদান রেখেছেন তাদের কথাও উল্লেখ করেন । রাজ্যের সাধারণ মানুষের ঐক্য ও সম্মিলিত প্রচেষ্টার উচ্ছ্বসিত প্রশংসা জানান তিনি । প্রধানমন্ত্রী ৩ বছরের সময়কালে উন্নয়নের কথা তুলে ধরেন এবং তিনি জানান, ডবল ইঞ্জিনের সরকারের নিরলস প্রচেষ্টার ফলে ত্রিপুরায় একাধিক সুযোগ-সুবিধা তৈরি হয়েছে । এক্ষেত্রে তিনি ত্রিপুরার একাধিক উন্নয়নের প্রসঙ্গ তুলে ধরেন । প্রধানমন্ত্রী জানান, পরিকাঠামো নির্মাণের মাধ্যমে এই রাজ্যটি দ্রুত বাণিজ্য করিডরের কেন্দ্রে পরিণত হচ্ছে । সড়ক, রেলপথ, আকাশপথ, অভ্যন্তরীণ জলপথের মাধ্যমে ত্রিপুরা আজ বিশ্বের অন্যান্য অংশের সঙ্গে যুক্ত হয়েছে । ডবল ইঞ্জিন সরকার ত্রিপুরার দীর্ঘদিনের অমীমাংসিত দাবি পূরণ করে বাংলাদেশের চট্টগ্রাম সমুদ্র বন্দরে প্রবেশাধিকার পেয়েছে । ২০২০ সালে আখাউড়া সুসংহত চেকপোস্টের মাধ্যমে এই রাজ্যটিতে বাংলাদেশ থেকে প্রথম কার্গো এসে পৌঁছেছে । এদিন প্রধানমন্ত্রী মহারাজা বীর বিক্রম বিমানবন্দরের সাম্প্রতিক সম্প্রসারণের কথাও তুলে ধরেন । প্রধানমন্ত্রী দরিদ্র পাকা বাড়ি এবং আবাসন নির্মাণে নতুন প্রযুক্তি ব্যবহারের বিষয়ে এরাজ্যে ভালো কাজ হয়েছে বলেও জানান । যে লাইটহাউস প্রকল্পগুলি ৬টি রাজ্যে শুরু করা হয়েছে, তার মধ্যে অন্যতম হল ত্রিপুরা । তিনি বলেন, গত ৩ বছরে এই কাজ যথেষ্ট এগিয়েছে । তিনি আরও জানান, প্রশাসন পরিচালনার ক্ষেত্রে স্বচ্ছতা থেকে পরিকাঠামোগত উন্নয়ন- এই পদক্ষেপগুলি আগামী কয়েক দশকের জন্য এ রাজ্যকে আরও সামনের দিকে এগিয়ে নিয়ে যাবে । সমস্ত গ্রামে সুবিধা পৌঁছে দেওয়া এবং ত্রিপুরাবাসীর জীবনকে আরও সহজ ও উন্নত করতে সবরকম প্রয়াস চালানো হচ্ছে । প্রধানমন্ত্রী বলেন, ভারত যখন স্বাধীনতার ১০০ বছর পূর্ণ করবে ত্রিপুরা রাজ্যও তখন ৭৫ বছর পূরণ করবে । তিনি জানান, “ নতুন সংকল্প এবং নতুন সুযোগের জন্য এ এক অসাধারণ সময় ।”
কৃষি ও সংশ্লিষ্ট ক্ষেত্রে সহযোগিতা প্রসারের লক্ষ্যে ভারত-ফিলিপিন্স মউস্বাক্ষরের প্রস্তাবে সম্মতি কেন্দ্রীয় মন্ত্রিসভার

কৃষি এবং সংশ্লিষ্ট অন্যান্য ক্ষেত্রে সহযোগিতা প্রসারের লক্ষ্যে ভারত ওফিলিপিন্সের মধ্যে এক মউ স্বাক্ষরের প্রস্তাবে অনুমোদন দিল কেন্দ্রীয় মন্ত্রিসভা।প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এইঅনুমোদনদানের ফলে কৃষি ক্ষেত্রে দ্বিপাক্ষিক সহযোগিতা বৃদ্ধি পাবে ভারত ওফিলিপিন্সের মধ্যে। এর মধ্য দিয়ে উপকৃত হবে দুটি দেশই। মউ স্বাক্ষরের পথ ধরে দু’দেশের শ্রেষ্ঠ কৃষি পদ্ধতি সম্পর্কে একদিকে যেমনভারত ও ফিলিপিন্সের মধ্যে সমঝোতার সম্পর্ক আরও উন্নত হয়ে উঠবে, অন্যদিকে তেমনইপারস্পরিক উৎপাদনশীলতারও উল্লেখযোগ্য প্রসার ঘটবে। এর ফলে, আন্তর্জাতিক বাজারে আরওভালোভাবে অবস্থানের সুযোগ পাবে এই দুটি দেশ। মউ স্বাক্ষরের আওতায় ধান উৎপাদন ও তার প্রক্রিয়াকরণ, বিভিন্ন ধরণের ফসলউৎপাদনের পদ্ধতিগত ক্রিয়া-কৌশল, অনুর্বর জমিতে কৃষি প্রচেষ্টা, জৈব পদ্ধতিতে কৃষিফলন, মাটি ও জলের সংরক্ষণ এবং তার ব্যবস্থাপনা, মাটির উর্বরতা বৃদ্ধি, রেশম চাষ,কৃষি-ভিত্তিক বনায়ন, পশুপালন ব্যবস্থায় পরিবর্তন সহ বিভিন্ন ক্ষেত্রে উন্নততরসহযোগিতার প্রসার ঘটবে ভারত ও ফিলিপিন্সের মধ্যে। এই মউ-এর আওতায় দু’দেশের সমান সংখ্যক প্রতিনিধিদের নিয়ে গঠন করা হবে একটিযৌথ কর্মীগোষ্ঠী। প্রতি দু’বছরে একবার গোষ্ঠী মিলিত হবে পালাক্রমে ভারত ওফিলিপিন্সে।
প্রধানমন্ত্রী আগামীকাল (১৫ জানুয়ারি, ২০১৯) কেরালা সফরে যাচ্ছে

প্রধানমন্ত্রী শ্রী নরেন্দ্র মোদী আগামীকাল (১৫ জানুয়ারি, ২০১৯) কেরালার কোল্লাম এবং তিরুবনন্তপুরম সফরে যাবেন। কোল্লামে প্রধানমন্ত্রী ৬৬ নম্বর জাতীয় সড়কের ওপর কোল্লাম বাইপাসের উদ্বোধন করবেন। দুই লেনের ১৩ কিলোমিটার দীর্ঘ এই বাইপাস নির্মাণে ৩৫২ কোটি টাকা ব্যয় হয়েছে। এর মধ্যে অষ্টমুদি হ্রদের ওপর ১৫৪০ মিটার দীর্ঘ তিনটি সেতু রয়েছে। নতুন এই বাইপাস চালু হওয়ার ফলে আলাপুঝা এবং তিরুবনন্তপুরমের মধ্যে যাতায়াতের সময় এবং কোল্লাম শহরে যানজটের সমস্যাও কমবে। তিরুবনন্তপুরমে প্রধানমন্ত্রী শ্রী নরেন্দ্র মোদী বিখ্যাত পদ্মনাভস্বামী মন্দির পরিদর্শন করবেন। তিনি সেখানে পর্যটকদের সুবিধার্থে কিছু ব্যবস্থার সূচনা করে একটি ফলক উন্মোচন করতে পারেন। এই নিয়ে প্রধানমন্ত্রী তৃতীয় বারের জন্য কোল্লাম সফরে যাবেন। ২০১৫ সালের ডিসেম্বর মাসে প্রথম এই শহরে এসে তিনি আর শঙ্করের মূর্তি উন্মোচন করেছিলেন। ২০১৬ সালের এপ্রিল মাসে ঐ শ
কেন্দ্রীয় মন্ত্রিসভা আয়কর দপ্তরের সুসংবদ্ধ ই-ফাইলিং ও কেন্দ্রীয় প্রসেসিং সেন্টার ২.০ প্রকল্প খাতে ব্যয় অনুমোদন করল

প্রধানমন্ত্রী শ্রী নরেন্দ্র মোদীর পৌরহিত্যে বুধবার কেন্দ্রীয় মন্ত্রিসভার বৈঠকে আয়কর দপ্তরের সুসংবদ্ধ ই-ফাইলিং এবং কেন্দ্রীয় প্রসেসিং সেন্টার ২.০ প্রকল্প রূপায়ণের জন্য ৪ হাজার ২৪১ কোটি ৯৭ লক্ষ টাকা ব্যয়ের প্রস্তাব অনুমোদন করেছে। এছাড়াও, মন্ত্রিসভা ২০১৮-১৯ অর্থবর্ষ পর্যন্ত বর্তমান কেন্দ্রীয় প্রসেসিং সেন্টার – ইনকাম ট্যাক্স রিটার্ন (সিপিসি – আইটিআর) ১.০ প্রকল্প খাতে ১ হাজার ৪৮২ কোটি ৪৪ লক্ষ টাকা খরচের বিষয়েও সম্মতি দিয়েছে। এই প্রকল্পের উদ্দেশ্যগুলির মধ্যে রয়েছে – করদাতাদের স্বার্থে আরও দ্রুত ও নিখুঁত হিসাব-নিকাশ প্রদান করা; প্রথম প্রয়াসেই সঠিক পদক্ষেপ গ্রহণ; ব্যবহারকারীদের সব পর্যায়ে আরও বেশি সন্তুষ্টি প্রদান; নিরবচ্ছিন্ন সহযোগিতার মাধ্যমে করদাতাদের সচেতনতা বৃদ্ধি করা; স্বেচ্ছায় কর প্রদানের প্রবণতা বাড়ানো এবং বকেয়া দাবি-দাওয়ার যথাযথ নিষ্পত্তি। মন্ত্রিসভার এই সিদ্ধান্তের ফলে আয়কর দপ্তরের পাশাপাশি, করদাতারাও আয়কর রিটার্ন দাখিলের ক্ষেত্রে লাভবান হবেন। নিখুঁত কাজকর্ম সম্পাদনে আরও সুবিধা পাওয়া যাবে এবং সময় সাশ্রয় হবে। সেই সঙ্গে, করদাতাদের বকেয়া দাবি-দাওয়া নিষ্পত্তি আরও দ্রুততর হবে। এছাড়াও, সব শ্রেণীর করদাতাদের দাখিল করা রিটার্নগুলির প্রসেসিং – এর ক্ষেত্রে একই ধরণের সমতা আসবে। করদাতাদের আর্থিক অবস্থা নির্বিশেষে করের হিসাব-নিকাশে আরও স্বচ্ছতা সুনিশ্চিত হবে। এমনকি, এই প্রকল্পের মাধ্যমে দাখিল রিটার্নগুলির প্রক্রিয়া দ্রুততর হবে এবং করদাতাদের ব্যাঙ্ক অ্যাকাউন্টে ফেরতযোগ্য অর্থ সরাসরি আয়কর বিভাগের মধ্যস্থতা ছাড়াই জমা পড়বে। এমনকি, করদাতারা মোবাইল অ্যাপ, ই-মেল ও এসএমএস মারফৎ কর রিটার্নের অবস্থা সম্পর্কে জানতে পারবেন। মন্ত্রিসভার এই সিদ্ধান্তের ফলে স্বচ্ছতা ও দায়বদ্ধতা সুনিশ্চিত হবে।
প্রধানমন্ত্রী নীতি আয়োগের পরিচালন পর্ষদের পঞ্চম বৈঠকে ‘সবকা সাথ সবকা

প্রধানমন্ত্রী নরেন্দ্র মোদী আজ নয়া দিল্লীতে রাষ্ট্রপতি ভবনের সাংস্কৃতিক কেন্দ্রে নীতি আয়োগের পরিচালন পর্ষদের পঞ্চম বৈঠকে উদ্বোধনী ভাষণ দেন। বৈঠকে জম্মু ও কাশ্মীরের রাজ্যপাল, বিভিন্ন রাজ্যের মুখ্যমন্ত্রী, আন্দামান নিকোবর দ্বীপপুঞ্জের উপরাজ্যপাল সহ বিশিষ্ট জনেদের স্বাগত জানিয়ে প্রধানমন্ত্রী বলেন, সবকা সাথ, সবকা বিকাশ সবকা বিশ্বাসকে বাস্তবায়িত করতে নীতি আয়োগের গুরুত্বপূর্ণ ভূমিকা পালন করতে হবে। তিনি সদ্য সমাপ্ত সাধারণ নির্বাচনকে বিশ্বে সবথেকে বড় গণতান্ত্রিক প্রক্রিয়া বলে উল্লেখ করেন। প্রধানমন্ত্রী বলেন দেশের উন্নয়নের জন্য সকলকে একযোগে কাজ করতে হবে। দারিদ্র, বেকারি, খরা, বন্যা, দূষণ, দুর্নীতি, হিংসা সহ নানা জিনিষের বিরুদ্ধে একযোগে লড়তে হবে। শ্রী মোদী বলেন এই মঞ্চে সকলের একটিই লক্ষ౼২০২২ সালের মধ্যে নতুন ভারত গড়তে হবে। স্বচ্ছ ভারত অভিযান এবং পি এম আবাস যোজনা কেন্দ্র ও রাজ্যগুলিকে একসঙ্গে রূপায়িত করতে হবে। প্রধানমন্ত্রী বলেন, প্রত্যেক ভারতীয়র ক্ষমতায়ন এবং সহজ জীবনযাত্রা নিশ্চিত করতে হবে। মহাত্মা গান্ধীর সার্ধ শত জন্মবার্ষিকীকে মনে রেখে ২০২২ সালে স্বাধীনতার ৭৫তম বর্ষে সব লক্ষ্য পূরণ করতে হবে। শ্রী নরেন্দ্র মোদী বলেন, ২০২৪ সালের মধ্যে ভারতের অর্থনীতিকে ৫লক্ষ কোটি মার্কিন ডলারের সমপরিমাণ অর্থে নিয়ে যেতে হবে। রাজ্যগুলিকে তাদের ক্ষমতার দিকগুলি চিনহিত করে মোট অভ্যন্তরীণ উৎপাদন বাড়ানোর লক্ষে জেলা পর্যায় থেকে কাজ করতে হবে। তিনি মাথা পিছু আয় বাড়াতে উত্তর পূর্বাঞ্চলীয় রাজ্যগুলি সহ বিভিন্ন রাজ্যকে রপ্তানীর ক্ষেত্র চিনহিত করে তার উপর জোর দিতে বলেন। তাহলে আয় এবং কর্ম সংস্থান দুই-ই বাড়বে। জীবনে জলের গুরুত্বের দিকটি উল্লেখ করে প্রধানমন্ত্রী নবগঠিত জলশক্তি মন্ত্রকের কথা বলেন । এই মন্ত্রক জলের বিষয়ে সুসংহত উদ্যোগ নেবে। গ্রামে সকলের বাড়িতে ২০২৪ সালের মধ্যে পাইপ লাইনে জল সরবরাহের লক্ষ্যমাত্রার কথা তিনি বলেন। জল সংরক্ষণের বিষয়ে রাজ্যগুলির গুরুত্বপূর্ণ ভুমিকার কথাও তিনি স্মরণ করিয়ে দেন। পি এম কৃষি সিঞ্চাই যোজনা রূপায়নে জেলাস্তরে সেচের পরিকল্পনার উপর তিনি গুরুত্ব দেন।শ্রী মোদী খরা মোকাবিলায় কার্যকারী পদক্ষেপ গ্রহণের আহবান জানান। ২০২২ সালের মধ্যে কৃষকদের আয় দ্বিগুণ করার লক্ষে মৎস্যচাষ, প্রাণীপালন,উদ্যান পালন, ফল ও শাকসব্জি চাষের জন্য কেন্দ্র গুরুত্ব দিচ্ছে। পি এম কিষাণ౼কিষাণ সম্মান নিধি সহ কৃষকদের সুবিধার্থে নানা প্রকল্প নির্দিষ্ট সময়ে রূপায়ণে প্রধানমন্ত্রী জোর দেন। প্রধানমন্ত্রী বলেন অনেক জেলা নক্সালদের নাশকতামূলক কাজের জন্য ক্ষতিগ্রস্ত। তবে নকশাল দমনে এখন চূড়ান্ত পর্যায় চলছে। স্বাস্থ্যক্ষেত্রে বিভিন্ন লক্ষপূরণের জন্য ২০২২ সালকে ধরা হয়েছে। ২০২৫ এর মধ্যে দেশ থেকে যক্ষা নির্মূল করার ডাক দিয়ে প্রধানমন্ত্রী বলেন আয়ুষ্মান ভারতের আওতায় পি এমজে এ ওয়াই যে সব রাজ্যে এখনো শুরু হয়নি সেখানে তা দ্রুত শুরু করতে হবে। স্বচ্ছতা এবং সম্পাদনের উপর ভিত্তি করে প্রশাসন চলছে বলে প্রধানমন্ত্রী উল্লেখ করেন। নীতি আয়োগের পরিচালন পর্ষদের সব সদস্যদের কার্যকর কাঠামো তৈরি এবং মানুষের আস্থা অর্জনের উপর তিনি গুরুত্ব দেন। …
অপ্রচলিত আইনগুলি বাতিল করার লক্ষ্যে কেন্দ্রীয় মন্ত্রিসভার সিদ্ধান্ত

কয়েকটি পুরনো বিধি বাতিল করা সম্পর্কিত ২০১৫’র বিলে সংশোধন আনার জন্য একটি প্রস্তাবকে অনুমোদন করেছে কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে এই অনুমোদন দানের সিদ্ধান্ত নেওয়া হয়। উল্লেখ্য, যে আইনগুলি ইতিমধ্যেই বাতিল বলে ঘোষণা করা হয়েছে, তা এখন পুরোপুরি অপ্রচলিত হলেও আইন সংক্রান্ত বিভিন্ন তালিকায় এখনও তা রয়ে গেছে। বাতিল বলে ঘোষণা করা আইনগুলি এখন আর কোনওভাবেই বলবৎ করা যাবে না। বিল সংশোধনের এই প্রস্তাবটি কার্যকরভাবে রূপায়িত হলে বিভিন্ন তালিকা থেকে সেগুলি বাদ দেওয়ার ক্ষেত্রে আর কোনও রকম বাধা থাকবে না।
সিভিল সার্ভিস (মেন) পরীক্ষা ২০২১এ উত্তীর্ণদের অভিনন্দন জানিয়েছেন প্রধানমন্ত্রী

নয়াদিল্লী, ৩০ মে, ২০২২ প্রধানমন্ত্রী শ্রী নরেন্দ্র মোদী সিভিল সার্ভিস (মেন) পরীক্ষা ২০২১-এ যারা উত্তীর্ণ হয়েছেন তাদের অভিনন্দন জানিয়েছেন। একাধিক ট্যুইট বার্তায় প্রধানমন্ত্রী বলেছেন, “যারা সিভিল সার্ভিস (মেন) পরীক্ষা ২০২১ পাশ করেছেন তাদের সকলকে অভিনন্দন। এই তরুণদের আমার শুভেচ্ছা জানাই, যারা ভারতের উন্নয়ন যাত্রার একটি গুরুত্বপূর্ণ সময়ে যখন আমরা আজাদি কা অমৃত মহোৎসব পালন করছি, তখন তাদের প্রশাসনিক কর্মজীবন শুরু করছেন।” “যারা সিভিল সার্ভিস পরীক্ষায় উত্তীর্ণ হতে পারেননি তাদের হতাশা আমি সম্পূর্ণরূপে বুঝতে পারছি। কিন্তু আমি এটাও জানি যে এই অসামান্য তরুণরা যেকোন ক্ষেত্রে তাদের ছাপ রাখবেন এবং ভারতকে গর্বিত করবেন। তাদের জন্য আমার শুভেচ্ছা।”
সপ্তম কেন্দ্রীয় বেতন কমিশন : সুপারিশ খতিয়ে দেখতে সচিব পর্যায়ে বিশেষ কমিটি

সপ্তম কেন্দ্রীয় বেতন কমিশনের সুপারিশগুলির ক্ষেত্রে প্রয়োজনীয় পদক্ষেপ গ্রহণের লক্ষ্যে সচিব পর্যায়ে এক বিশেষ ক্ষমতাসম্পন্ন কমিটি গঠনের বিষয়টিতে অনুমোদন দেওয়া হল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে মন্ত্রিসভার এই বৈঠক আজ অনুষ্ঠিত হয়। সপ্তম কেন্দ্রীয় বেতন কমিশনের সুপারিশগুলির বিভিন্ন দিক খতিয়ে দেখবে বিশেষ ক্ষমতাসম্পন্ন এই কমিটি। সুপারিশগুলি রূপায়ণের ক্ষেত্রে সার্বিকভাবে মতামত পেশের বিষয়টি দ্রুততার সঙ্গে করা হবে বলে আশা করা হচ্ছে।